LidanRubinov/Halacha-QA huggingface dataset:
שאלה: מעבר דרך השירותים עם אוכל: יש אצלנו בבית שירותים שמחברים בין שני חדרים. רציתי לדעת האם מותר לעבור דרך השירותים עם אוכל לחדר השני?
תשובה: יש שאלה באחרונים האם דין שירותים של זמנינו דומה לדין שירותים שהיו בזמן התלמוד, שהרי השירותים בזמנינו הרבה יותר נקיים מאשר השירותים של פעם, ולכן אפשר להקל בהרבה דברים בדין זה. ולמעשה יש לנהוג כך: לא לברך או לנהוג כל דבר שבקדושה בשירותים, אך מי שרק רוצה לעבור דרך השירותים יכול לעבור עם אוכל ולא צריך ליטול ידיים אחר כך.
שאלה: נצרות היא עבודה זרה?: מדוע נחשבת הנצרות כעבודה זרה? שוחחתי עם נוצרי שחי באמריקה והוא אמר לי בפירוש שהוא מאמין באל אחד ושהנביא הוא ישו. אם כן מה ההבדל בינם לבין המוסלמים המאמינים באל אחד ומוחמד הוא נביאם?
תשובה: הרמב"ם מסביר שהנוצרים מאמינים בהגשמת האלוהות (רוח הקודש, האמא והילד.) ומוסיף הרמב"ם שמי שמאמין בהגשמה נחשב כ"מין" (כופר באמונה) ויוצא מיסודי הדת ולכן יש להם גדר של עובדי עבודה זרה. גם אדם מישראל שמגשים את האלוה נחשב מין. המוסלמים, לעומת זאת, אינם מגשימים את האלוה ואינם מאמינים בריבוי אלוהות אלא טעותם היא שהם מאמינים שמוחמד היה נביאם. לכן טעותם של המוסלמים הרבה יותר קלה מהעבודה זרה של הנוצרים. האם מותר להחזיק בבית את הברית החדשה?
שאלה: ספר תורה שיוצא לטייל: האם נכון המנהג שאין מוציאים ספר מבית הכנסת אלא אם יקראו בו 3 קריאות לפחות? האם המנהג הוא רק בבית באבל או בכל מקרה?
תשובה: במשנה ברורה לא מוזכר הנושא הזה של שלוש פעמים, ואנו נוהגים להביא ספר תורה אפילו בשביל קריאה אחת, אך כמובן צריך תמיד לדאוג לכבוד הספר שלא יתבזה.
שאלה: קללות בתלמוד: כיצד ייתכן שח, שהיו קדושי עליון, יכלו לקלל זה את זה כשהובסו בדיון הלכתי או כשנגרם להם צער זה מזה? כיצד עלינו להבין זאת?
תשובה: מחכמינו אפשר ללמוד עד כמה הם כבדו אחד את השני ואם לעיתים נדירות יש איזה בטוי שנראה לנו לא מתאים אין זה אלא מפני שאנו לא מכירים את צורת הסגנון של אותו הזמן ואת משמעותו והראיה מכלל הדברים של חכמים זה על שהוא מתוך כבוד.
שאלה: פרחים על גבי קברים: האם מותר להניח פרחים על גבי מצבות הנפטרים ז ל או ליד קברם או שמא יש בדבר חשש שזהו מנהג של גויים?
תשובה: ביהדות לא מצינו מנהג להניח פרחים על הקבר, אך הגויים מביעים כבוד לנפטר בדרך זו, ולכן אף על פי שמותר להניח פרחים על הקבר, אני לא ממליץ לעשות כך אלא אני ממליץ להביע כבוד לנפטר בדרכים אחרות, בדרכים שהתוו לנו רבותינו (לימוד משניות, חזרה בתשובה, הנחת אבן על הקבר וכו').
שאלה: לשלוח דברים דרך הים בשבת: האם מותר ליהודי לשלוח סחורה באניה של צים שצוותה יהודי? הרי היא תהיה בים גם בשבת. מה דינם של תשמישי קדושה שנשלחים בצורה כזו לכתחילה ובדיעבד?
תשובה: מובא בהלכה שאסור לצאת לים שלושה ימים קודם השבת (החל מיום רביעי), אך לספינה שיוצאת לים בימים ראשון שני או שלישי יש על מי לסמוך (והיא יכולה לצאת לים), אף על פי שידוע שהספינה תהיה בים גם במשך השבת.
שאלה: סגולה למכירת דירה: האם יש תפילה או סגולה לבקשה למכירת דירה. אנו מנסים למכור את ביתנו זה זמן רב, אך ללא הצלחה. מכירת הדירה חשובה לנו מאוד.
תשובה: בתקופה זו לכולם קשה למצוא קונים לדירות על כן צריך להמתין בסבלנות ובאמונה שהכל לטובה. ומאידך לבקש מרבונו של עולם באופן כללי שיטיב לכם ולא לבקש איך אלא לבקש באופן כללי והוא ייטיב בדרך הטובה בעז"ה.
שאלה: חבר שעובד בשבת: יש לי בחור שאני מאוד אוהבת אותו והוא אותי אך בשל זה שהוא עובד בשבת התרחקנו אחד מהשני. מה אפשר לעשות?
תשובה: אם הבחור באמת אוהב ומעריך אותך אז הוא יהיה מוכן לוותר על יום עבודה אחד (שבת), אם הוא לא מוכן לוותר למענך אז את לא צריכה להמשיך איתו, שהרי לוותר על שבת זה קו אדום שאי אפשר לחצות בשום מחיר (חוץ מפיקוח נפש).
שאלה: ייחוס אחרי אבא או אחרי אמא?: מתי מייחסים אדם אחרי אביו ומתי אחרי אימו? בעליה לתורה, תפילה לרפואה וכד. האם יש בזה הבדלים בין העדות השונות?
תשובה: יהודי אשכנז מייחסים את האדם תמיד אחרי אביו ורק במקרה של תפילה לרפואת חולה הם מייחסים את החולה אחרי אימו. יהודי ספרד נוהגים כאשכנזים חוץ ממקרה של אשכבה שבו הם מייחסים את הנפטר אחרי אימו.
שאלה: תומכת לידה בשבת: 1. האם מותר להזמין תומכת לידה (דולה) בשבת למרות חילולי השבת הנגרמים בכך (טלפונים ונסיעות) משום פיקוח נפש? העזרה של תומכת לידה מפחיתה בצורה מוכחת את מספר הניתוחים הקיסריים והלידות המכשירניות שעלולים להביא לסיבוכים. 2. האם כשהלידה התחילה ביום שישי יהיה מותר להשאיר את תומכת הלידה שאינה שומרת שבת בשבת, כך שהיא תחלל שבת בנסיעה בסיום הלידה? 3. מה דעת הרב לגבי קריאה לרופא או מיילדת פרטיים בשבת?
תשובה: רק אם יש חשש סכנה לאישה ללא תומכת לידה או ללא רופא פרטי מותר להזמין אותם ללידה. יש לדאוג להחזרתם לביתם ע"י נוכרי.
שאלה: התחשבות בזולת בענייני מזג אוויר: יש לנו בעבודה ישיבות עבודה בהן מתעורר וויכוח אם לפתוח או לסגור את המזגן (בקיץ) לרוב הנוכחים חם. אך ישנן שתי נשים (שאינן דתיות ולבושות במינימליות) שהמזגן נורא מפריע להן והן אינן מוכנות לשום פשרה בנושא. מהי עמדת ההלכה בנושא זה?
תשובה: בקיץ, אפילו אם אחד מבקש לפתוח חלון כדי לקרר את החדר שומעים לו כי הוא הצודק. כך ההלכה. אם הרוב אומרים שצריך לקרר בודאי שומעים לרוב. במקרה הפרטי שעליו אתה שואל אני מציע שתכינו לבוש חם למי שקר לו וכולם יהיו מרוצים.
שאלה: מהירות התפילה: כמעט בכל בית כנסת שאני מתפלל בו הש"ץ והציבור מתפללים מהר מדי וקורה שאני באמצע התפילה והציבור כבר רץ קדימה. מה עלי לעשות? האם מוטב שאתפלל ביחיד? אני מתפלל יותר לאט בגלל שאני קורא מילה במילה ומשתדל להתפלל בכוונה.
תשובה: אתה צריך במיוחד להקפיד להתפלל תפילת שמונה עשרה עם הציבור, ולכן כדאי שתתחיל לפני הציבור כדי שתגיע לתפילת העמידה של הציבור ואז נחשבת תפילתך כתפילה עם הציבור. (אפילו אם כל שאר התפילה התפללת ביחיד).
שאלה: בית הכסא פרסי: מדוע לבית כסא של ימינו אין דין בית כסא של פרסי? הפוסקים נתנו שני טעמים ולכאורה שניהם לא שייכים: 1. שהצואה נשארת קצת זמן באסלה לפני שמורידים את המים, ולכאורה טעם זה לא מובן. 2. לפעמים האסלה מלוכלכת, ולכאורה גם זה לא מובן, וכי ס"ד שבית כסא הפרסי היה מצוחצח ונקי, מסתמא גם הוא היה מלוכלך?
תשובה: בית הכסא הפרסי היה מקום מגודר בשדה שאנשים היו הולכים אליו ועושים את צרכיהם זאת אומרת ששטח אדמה זה היתה בו צואה בכל שטחו. ומכאן ברור ההבדל בין בית הכסא של ימינו שהינו נקי מאוד ואינו דומה לבית הכסא הפרסי, ולכן בימינו ישנן הקלות בדין בית הכיסא לעומת הדינים שהיו פעם בבית הכסא הפרסי. מותר לקרוא ספרי חול בשירותים? דברים שאסור לעשות אחרי שמתפנים. מותר לדבר בבית הכסא? להכניס אוכל לשירותים.
שאלה: הרבי הוא המשיח?: האם הרבי מלובוויץ היה נביא, והאם הוא המשיח? יש לחבדניק"ים הרבה ראיות והראו לי גם חתימות של הרבה מאוד רבנים (כ- 180 חתימות) שמאשרים שהרבי הוא נביא וכו, והאם הרבי חי עכשיו או שהוא נפטר? אם אפשר גם להוכחות וראיות.
תשובה: כאשר המשיח יבוא לא יהיה לאף אחד ספק אם הוא המשיח. גם הגויים יווכחו שהוא המשיח. האם המשיח יהיה בן אדם או תופעה? מה לעשות עם מישהו שטוען שהוא המשיח? היחס למאמינים שהרבי הוא המשיח.
שאלה: "בריך רחמנא." בספק ברכה: האם כאשר לאדם יש ספק אם בירך או לא, הוא יכול לברך בארמית "בריך רחמנא מלכא דעלמא מריה דהאי." כדי לצאת מהספק? מדוע הפוסקים לא הביאו דין זה?
תשובה: אכן יכול לברך "בריך רחמנא מלכא דעלמא מריה דהאי." בתור ברכה ראשונה כאשר האדם מסופק אם ברך או לא. דין זה מובא בביאור הלכה על השולחן ערוך.
שאלה: הדת חונקת אותי: איך אפשר לגרום לכך שגם בלב נרגיש שהתורה היא תורת חיים, ולא רק נדע בשכל? לעיתים אני מרגישה שהתורה חונקת אותי (למשל כשהיא אוסרת עלי לעשות כל מיני דברים) וזה מפריע לי.
תשובה: אפשר ואפשר להרגיש בלב שהתורה תורת חיים, ולהרגיש התרוממות רוח בתפילה ובעת קיום המצות. אך כדי להגיע לכך צריך ללמוד אמונה להכיר את רבונו של עולם, את גדלו ואת טובו, ואז אוהבים אותו, ושמחים לעשות את מצוותיו, גם את אלו שלכאורה קשה לקיים. בלי לימוד אמונה בסיסי בלי שמתפתחת אהבת ד' גדולה שממלאה את הלב באמת יכולים להרגיש את התחושה שאת מציינת. אך לא בשמים היא התורה ואפשר להגיע לאהבת ד'. חודש טוב ומבורך.
שאלה: יוהרא בהנחת תפילין בצום: באגרות משה כתוב שאין יוהרא בהנחת תפילין במנחה (בצום) במקום שלא נוהגים כך אם נוהג כך במקומו. האם פוסקים כך להלכה? מה הסיבה לדין זה?
תשובה: ישנן שיטות שביום צום צריך להניח תפילין ולכן אדם שמניח תפילין בצום לא מוחזק ביוהרה משום שהוא פשוט הולך לפי השיטה שנוהגת כך, אך אדם שמניח של רבינו תם במקום שלא נהוג להניחם, אינו נוהג כראוי משום שהמחבר כותב במפורש שאין להניח תפילין דרבינו תם אלא אם כן האדם שמניחם מוחזק בחסידות (מתנהג בחסידות גם בדברים אחרים) או שהרבה מהציבור גם מניח תפילין דרבינו תם.
שאלה: תפילין בברית: האם יש חובה הלכתית להניח תפילין בברית או שזה רק מנהג? (חמי אמר לי שצריך להתעטף רק בטלית).
תשובה: אין חובה להניח תפילין בברית, אך זה "מנהג ירושלים", ומכיוון שזה מנהג יפה הייתי ממליץ לך לאמצו ולהניח תפילין בקדושה בברית של בינך. אך אם זה עלול לגרום לסכסוך בינך לבין חמיך, עדיף לזנוח את המנהג ולאמץ מצוות עשה של "ואהבת לרעך כמוך".
שאלה: אתרוג עורלה לנטילה: האם אתרוג עורלה כשר לנטילת ארבעת המינים?
תשובה: ודאי שלא כשר, שהרי ערלה אסורה לאכילה ובמצוות אתרוג כתוב "ולקחתם לכם" - להנאתכם, מכאן שצריך אתרוג שמותר בהנאה ומכיוון שאת הערלה אסור לאכול לכן אתרוג ערלה לא נכנס בגדר "לכם", ואי אפשר לצאת בו ידי חובה בסוכות.
שאלה: הדרור שגידלנו מת: מצאנו גוזל של דרור שעמד למות. ביררנו בגן הזאולוגי כיצד יש לטפל בו ופעלנו על פי הנחיותיהם פחות או יותר במטרה לשחררו כשיתחזק. הגוזל התאושש אך לאחר יומיים נמצא בקופסתו מת. האם זו אשמתינו? האם פעלנו כשורה? בגן הזאולוגי ציינו בפנינו שקשה מאוד לגדל גוזלי דרור בשבי.
תשובה: אומנם קשה לגדל ציפור דרור בשבי, ולכן שמה של הציפור הינו: "דרור", אך במקרה שלך נהגת כשורה ואפילו נהגת לפנים משורת הדין, ועשית ככל יכולתך כדי לעזור לציפור במטרה לשחררה. ברור לגמרי שזו לא אשמתך שהציפור מתה, אך זה כן בזכותך שהציפור חיה עוד יומיים וכמעט ניצלה, יישר כוח על מאמצייך ותהי משכורתך שלימה מאת ה'.
שאלה: נדר - בכתב או בעל פה?: האם אפשר לנדור נדר בכתב או שחייבים לאמר בפה?
תשובה: גם בנדר וגם בשבועה יש לנו גדר של "מבטא שפתיים", וכמו בתפילה שאנו אומרים "הרהור לאו כדיבור" ודורשים דווקא דיבור כך גם בנדר ובשבועה אנו דורשים דווקא דיבור, אך לגבי כתיבה יש לנו מחלוקת אחרונים גדולה, ולכן בדבר חמור כנדר אני מצדד להחמיר ולא לעבור על הנדר או להפר אותו בפני שלושה.
שאלה: בגדים חדשים ביום העצמאות: האם מותר ללבוש ביום העצמאות בגד חדש?
תשובה: אף על פי שיום העצמאות חל בימי ספירת העומר, מותר ללבוש בו בגד חדש ולברך עליו שהחיינו, שהרי קבענו יום זה כיום חגנו, ובחג מותר ועדיף ללבוש בגד חדש ולשמוח ולהודות לה' על הנס הגדול שעשה לנו שהשיבנו לארצנו לאחר גלות כה ארוכה, והביא לנו עצמאות כלכלית, מדינית וכו'. ואף על פי שהמצב לא מושלם ואנו עדיין מקווים לשיפור רוחני במדינתנו, אנו איננו כפויי טובה לסגור את עיננו לכל הטובות הגדולות שה' עשה עימנו אלא אנו חוגגים את יום העצמאות כדת וכדין.
שאלה: שינה עם ציצית: אני נוהג לישון עם ציצית בלילה במחשבה שאם יש מצוה בלילה, אז אני מקיים מצווה, ואם אין מצוה, אז אני סתם לובש בגד. בבוקר אני לא מברך על הציצית אלא אם כן אני מחליף ציצית. האם נכון לעשות כך?
תשובה: אין צורך לישון עם ציצית בלילה. אם אדם ישן עם ציצית אין אומרים ברכת ציצית בבוקר מספק וגם אין צורך להגיד את ה"יהי רצון" וכו'. מה יעשה מי שמשתוקק לישון עם ציצית? הרב פוסק נגד הבן איש חי???
שאלה: תחנות רדיו פיראטיות: לאחרונה נשמעים פרסומים רבים על סכנת הנפשות שגורמות תחנות הרדיו הפיראטיות בזמן שהם עולות על תדרי הקשר של הטייסים ומשבשות את הקשר האוירי. האם לאור סכנת החיים שהם גרומות מותר להאזין לשידורי תחנות הרדיו הללו?
תשובה: רוב ואולי כול הפרסומים הללו מגמתיים. המפרסמים הם אותם כלי תקשורת שלוחמים נגד התחנות החרדיות מסיבות אידיאולוגיות וכלכליות. במקרים רבים גם הפקידים שמשתפים עמם פעולה מקרב עובדי המדינה, פועלים מאותם המגמות הפסולות. מי שבאמת רוצה לפעול למען הציבור צריך לפעול למען מתן אפשרות שידור חוקית וחופשיות לחוגים החרדיים והדתיים לאומיים.
שאלה: פסוקי דזמרא באיחור לנשים: האם אני יכולה או צריכה לומר פסוקי דזמרא לאחר שכבר התפללתי? מה לעשות כשאני מגיעה בשבת לבית הכנסת בזמן ברכות קריאת שמע וקשה לי להתפלל בכוונה כשהצבור במקום אחר בתפילה?
תשובה: במקרה כזה יש לך כמה אפשרויות: א. את יכולה להתפלל בבית ביחידות. ב. את יכולה להתחיל את תפילתך בברכות קריאת שמע עם הציבור ואינך צריכה להשלים את פסוקי דזמרא אחר כך, אם את רוצה להדר את יכולה להשלים את פסוקי דזמרא לאחר התפילה אך ללא "ברוך שאמר", "נשמת כל חי" ו"ישתבח". ג. אם הגעת רק קצת באיחור ויש סיפק בידך לומר חלק מפסוקי דזמרה, תאמרי לפחות את "ברוך שאמר", "אשרי", "נשמת כל חי" ו"ישתבח".
שאלה: שירת פסוקי תורה: הרב דוד חי הכהן כתב בשאלה על זמירות שבת שיש חשש איסור בשירת פסוקי תורה. אם אפשר בבקשה לפרט את ההלכה בזה, ואם יש הבדל בין אשכנזים לספרדים. (הרב לא נמצא עוד ברשימת המשיבים).
תשובה: עיין בגמ' בסוטה ל"ה על הפס' "זמירות היו לי חוקיך" ביקורת על דוד המלך שעושה דברי תורה זמירות יש בזה צד של זלזול בתורה, ולכן כתב כנראה הרב הכהן שיש חשש איסור בזה ואין בזה הבדל בין ספרדים לאשכנזים. אבל יש שאינם נזהרים בכך משום שכל הדברים נעשים מתוך כוונה טהורה ומתוך רצון להגביר יראת שמים ועיון נוסף דרך השיר במלות התורה, הרי לא לכך נתכוונה הגמ'. הרב חיים כץ.
שאלה: נקיות בהחלפת טיטול לתינוק: האם צריך ליטול ידיים לאחר שמחליפים טיטול לתינוק?
תשובה: יש צורך ליטול את הידים משום נקיות ואם נכנסים לצורך החלפת הטיטול לשירותים ממילא צריך ליטול ידים. הרב חיים כץ.
שאלה: מותר לדבר בבית העלמין?: למה מותר לדבר בבית העלמין? הרי זה מקום טמא כמו בית הכיסא.
תשובה: בית העלמין לא נחשב כמקום טמא כמו בית הכסא וכדומה, והסיבה שאסור לומר דברים שבקדושה בבית העלמין, אינה משום שזה מקום טמא, אלא משום כבוד המתים שלא יהיה "לועג לרש", אך לומר דברים שבקדושה לעילוי נשמת הנפטר מותר כגון פרקי תהילים. ובכלל טומאת מת אינה טומאה שאוסרת לדבר דברים שבקדושה שהרי כולנו טמאי מתים ועדיין אנו לומדים תורה. האיסור לדבר בבית הכסא הינו בגלל שכשאדם מתעסק בדברים הנמוכים שאצלו (בשירותים) לא שייך שידבר וישתמש בכלים הכי גבוהים אצלו כגון הפה, שהרי בדיבור שונה האדם מן החיה, ובדיבור אנו משתמשים ללימוד תורה ותפילה - כדי להגיע לרמות הכי גבוהות שלנו וברור מכאן שאין איסור דיבור בשירותים שייך לבית העלמין. האם מותר לדבר בבית הכסא?
שאלה: מרד גיל ההתבגרות: ילדה העולה לכיתה י"א מסרבת ללמוד בשנה הבאה באולפנא. אינה רוצה להיות דתיה ורוצה ללמוד בבית ספר חילוני. המשפחה הינה משפחה דתית טובה מאוד. ההורים מתנגדים בנחרצות וישנו מאבק יומיומי בנושא. מה עושים?
תשובה: צריך לחפש את השורש של הסיבה למה לא טוב לה באולפנה ולטפל בסילוק הסיבה. וצריך לשוחח איתה מתוך הקשבה להבין את המניעים שלה לעומק לא לזלזל ברגשות שלה אלא לנסות להבין אותה ויחד איתה לברר בישוב הדעת את המעלות והחסרונות שיש בכל צד ואולי להעזר באיזה דמות שהיא מעריכה שאיתה הבת תשוחח ותלבן את הנושא. אולי מדריכה שהיא מעריצה.
שאלה: ברכת חבר אחר מי שברך: האם מותר לכל יהודי לברך יהודי אחר את ברכת "מי שבירך"? או שרק רב או תלמיד חכם וכו מורשים לברך?
תשובה: מותר לכל יהודי לברך את ברכת "מי שבירך", ובדרך כלל נוהגים שהגבאי מברך את כל הציבור בתור נבחר הציבור לענין זה.
שאלה: עסקים ממצוות: האם מותר לעשות מהמצוות עסקים כגון להגיד ליהודי שכל בוקר יניח תפילין ובעזרת הברכה והזכות של התפילין בלי נדר הוא יזכה לזה וזה.?
תשובה: אנו יודעים שבזכות המצוות הקב"ה מביא לנו טובה בעולם, אך אנו לא יודעים את שכרן המדויק של המצוות, ולכן אפשר לומר רק מה שכתוב במפורש בדברי רבותינו לגבי שכר מצוות למשל: "עשר תעשר" - עשר כדי שתתעשר  רבותינו מבטיחים לנו שמי שיביא צדקה יקבל עושר גדול, אך דברים שלא כתובים במפורש, אין לומר ליהודי אחר.
שאלה: תפילה מול תמונת חיות: בבית הכנסת בו אני מתפלל הודבקו על חלונות בית הכנסת תמונות 12 השבטים. באיורים יש תמונות כגון נחש לשבט דן, חמורים וכו. האם אפשר להתפלל מול תמונות החיות בחלונות בית הכנסת?
תשובה: מוזכר בהלכה שלא להתפלל מול תמונות שהן בגובה עיני המתפלל כדי שלא יפריעו למתפלל לכוון בתפילה.
שאלה: נשיאת כפיים למול נעליים: הכהנים בבית הכנסת חולצים נעליהם לפני עלותם להיכל ומברכים את הקהל כשממולם נמצאים נעליהם. האם אין למצוא טעם לפגם בנשיאת כפיים מול הקהל ומול נעליהם של הכוהנים?
תשובה: אכן, לכתחילה ראוי להנהיג לשים את הנעליים בצד או במקום שאינו בולט, אך בכל מקרה זה לא פוסל את ברכת הכוהנים.
שאלה: תפילין שנפלו עם הנרתיק: נפלו לי התפילין כאשר הם סגורים בבתים ובנרתיק. מה צריך לעשות?
תשובה: מכיוון שהתפילין נפלו עם הנרתיק, אין צורך לצום.
שאלה: הקדיש שלאחר קריאת התורה: מי אומר את החצי קדיש שלאחר קריאת התורה? האם יש הבדל בין שבת לחול? האם מותר לתת לאבל לומר את החצי קדיש בשבת ויום טוב?
תשובה: לכתחילה בעל הקורא צריך לומר את החצי קדיש.
שאלה: ברכה על הדלקת חוט להט: בחורה המטיילת בחו"ל ורוצה להדליק נרות, אך לא יכולה להדליק בחדר מטעמי בטיחות. האם ניתן לברך על חוט להט?
תשובה: אם חוט הלהט מאיר, אכן אפשר לברך על הדלקת נרות ולהדליק אור. שהרי מטרת נרות שבת היא בית שמתממש כאשר יש אור בבית.
שאלה: תחנון בחדר שאין בו ספר תורה: אנו מתפללים בעבודה בחדר המיועד לישיבות. הוא מיוחד לנו באופן קבוע בשעה מסויימת לתפילת מנחה. במקום אין ספר תורה. יש כאלו האומרים תחנון ויש כאלו שלא. כיצד על בני עדות המזרח לנהוג באשר לאמירת תחנון? ומה יעשו האשכנזים?
תשובה: במקום שמתפללים בו מנחה, אך אין בו ספר תורה יש חילוק במקומות - בכל הארץ לא נופלים אפיים, אך בירושלים אף על פי שאין ספר תורה נופלים אפיים. אך תחנון צריך לומר לכל הדיעות.
שאלה: גירוד פירות בשבת: לגיסי יש בת בגיל 5 חודשים. כעת מתחילים לתת לה לאכול פירות וירקות. האם מותר לגרד פירות במגרדת (פומפיה) בשבת סמוך לזמן בו הילדה צריכה לאכול? אי אפשר לגרד את הפירות מבעוד יום כי הם משחירים ומאבדים את טריותם.
תשובה: היות שזה האוכל שלה אז בשבילה זה פיקוח נפש ומותר לרסק בשבילה פירות אך צריך לעשות זאת בשינוי (במזלג או משהו אחר).
שאלה: לברך על מזוזה מהודרת יותר: אני נכנס לדירה שכורה שבה כבר מותקנים מזוזות של השוכר הקודם. אני רוצה לקבוע מזוזות אחרות השייכות לי. האם אני יכול לברך? אני יודע שיש מחלוקת אחרונים בעניין ואני צריך הלכה למעשה.
תשובה: על קביעת מזוזות חדשות צריך לברך.
שאלה: חציצה בטבילה: התחלתי להשתמש לפני כחודש במדבקות למניעת הריון. המדבקות הם על אותו עיקרון כמו הגלולות. כאשר אני צריכה לטבול אני אמורה להיות עם המדבקה עלי, (את המדבקה מדביקים פעם בשבוע כל השבוע מבלי להוריד אותה במשך שלושה שבועות). האם מדבקה זאת מהווה חציצה ואני צריכה להסיר אותה לפני הטבילה ואז להדביקה בחזרה, או שאין עם זה בעיה?
תשובה: דיברנו עם היצרן ונראה שניתן להסיר את המדבקה, להדביק אותה על שטח חלק, לדוגמא חלון, ולהדביק אח"כ שוב. או להדביק מדבקה נוספת אחרי הטבילה.
שאלה: מכירת טלוויזיות בעיתון בשבע: האם אין טעם לפגם בכך שבעיתון "בשבע" מפרסמים טלוויזיות למכירה? האם אנו כציבור תורני לא אמור לשמור על סטנדרט גבוה יותר של מוסריות?
תשובה: הכלל הוא שכל דבר איסור אין מפרסמים. לכן סיגריות אין מפרסמים. טלוויזיה יכולה לשמש גם לצורך כשר, ולכן אין איסור לפרסמה. תמונות של נשים מאופרות בעיתון. האם העיתון מעודד גיוס של נשים? איך להתייחס לפרסומת של מימד בעיתון "בשבע"?
שאלה: אדום זה רע?: ידוע לי שאין זה צנוע ללכת עם בגד אדום אך האם מדובר כשכל הבגד אדום? ז"א האם זה צנוע ללכת עם חולצה אדומה? ומה בעניין שיש בה קישוטים בצבעים נוספים?
תשובה: צבע האדום מושך תשומת לב וגורם לרגישות. אם רק חלק קטן מהבגד אדום, אזי מותר. להסבר מפורט של ההלכה.
שאלה: הרבה מזוזות והרבה נשיקות: עברנו לדירה חדשה בה ישנם מספר מעברים מחדר לחדר וכמה מעברים של קירות מעץ וכדו. האם החובה היא לשים בכל מעבר ובכל פתח מזוזה? האם יש חובה או מצווה לנשק את המזוזה כאשר נכנסים או יוצאים מהבית?
תשובה: בכל מעבר מחדר לחדר צריך לשים מזוזה כל עוד המשקופים עשויים מחומר יציב (שלא כמו באוהל). כתוב בגמרא שראוי לנשק את המזוזה בזמן הכניסה או היציאה מהחדר, אך זה אינו חיוב.
שאלה: עליה להר הבית: שמעתי שעור של הרב באתר זה על החיוב לעלות להר הבית במקומות המותרים. הרב ציין שיש לעלות רק למקומות המותרים ע"פ הרב גורן. בספרו "הר הבית" הרב גורן פוסק לעלות אך ורק לחלק הדרומי. היום אין אפשרות לעלות רק לחלק הדרומי כיון שצריך לצאת משערים אחרים ולכן מי שעולה להר כיום נכנס לשטחים שאסור ע"פ הרב גורן להכנס להם. הייתי רוצה לדעת מה דעת הרב בנדון.
תשובה: חוץ מהרב גורן, עוד רבנים גדולי תורה מדדו את תחומי הר הבית והגיעו למסקנות קצת שונות. לא התכוונתי רק לדעת הרב גורן אלא לדעת גדולי ישראל שבדקו את תחומי מחנה שכינה ובתוכם הרב גורן  לכן, אפשר לסמוך גם על שאר השיטות בעניין תחומי הר הבית רק צריך להשתדל להיות צמודים לכתלים עד כמה שאפשר כדי לא להכנס למחנה שכינה. לשמיעת השיעור המדובר לחץ כאן. לצפיה בשיעור המדובר לחץ כאן.
שאלה: זוג עם כתובה מוזרה: אני צריך לערוך חופה לזוג שעשה הסכם נישואין. האם ניתן לחתן אותם? הם רצו לרשום בכתובה סכום סמלי של 9904 שזהו יום החתונה. האם סכום זה מספיק לאשכנזים?
תשובה: ההסכם צריך לעבור אישור של הרב האחראי על רישום הנישואין ולהחתם בפניו. יש הסכמים המכילים סעיפים פסולים, (סכום שאינו נראה סביר למשל). ברמת גן הוספנו לזקוקין המוזכרים בכתובה את המילים כשיעור החזו"א שהוא היום בערך כ-60,000 שקל. אומנם בכתובות הרגילות אין תוספת זו ואזי שעור הזקוקין הוא כ-5,000 שקל. אך כל בר דעת מבין שזה סכום מגוחך. לתשובת הרב דב ליאור.
שאלה: זוג עם כתובה מוזרה: אני צריך לערוך חופה לזוג שעשה הסכם נישואין. האם ניתן לחתן אותם? הם רצו לרשום בכתובה סכום סמלי של 9904 שזהו יום החתונה. האם סכום זה מספיק לאשכנזים?
תשובה: יש חיוב כתובה שחייבו ח, ומעבר לזה רושמים גם תוספת כתובה - וזה הסכום שאנשים בדרך כלל מדברים עליו, סכום זה יכול להיות כל סכום שרוצה החתן ומסכימה הכלה החל משקל אחד ועד מליונים. (אתה יכול להציע לחתן שירשום סכום: 090904). לתשובת הרב יעקב אריאל.
שאלה: גודלו של מבנה בית הכנסת: האם מותר שהביהכנ"ס יהיה גבוה אך במקום נמוך, כגון בתוך בקעה שביישוב, אך גדול יחסית לשאר הבתים ובולט במיוחד? למה לא כדאי שבית הכנסת יהיה במקום נמוך? הרי "ממעמקים קראתיך ה "?
תשובה: במסכת שבת רבותינו אומרים שצריך לבנות את בית הכנסת בגובהה של עיר, במקום הכי גבוה בעיר, אך במקרה שאין ברירה ובגלל אילוצים בונים בתים במקום יותר גבוה - זה ר. (ומהפסוק "ממעמקים קראתיך ה'" רבותינו לומדים שהמתפלל לא יעמוד במקום גבוה ויתפלל אלא במקום נמוך ויתפלל - שלא יעמוד על גבי בימה אלא על הריצפה ויתפלל).
שאלה: להעלות קטן לתורה: האם קטן שסמוך לגיל בר המצווה יכול לעלות לתורה בימי שני וחמישי כעולה שלישי? האם יוכל לומר קדיש? אם כבר עלה, האם צריך להורידו ולהעלות גדול?
תשובה: לפי שיטת יהודי אשכנז לא מעלים אף פעם קטן לתורה ואם העלו אותו בטעות, צריך להורידו ולהעלות גדול במקומו.
שאלה: להסביר לילדים את מהות השבת: אני מתלבטת בשאלה איך צריכה להראות השבת ומה ניתן לעשות בה מלבד לנוח, לאכול וללמוד מעט. מה ניתן לעשות כדי לתת לשבת נופך מיוחד שתבדיל אותה באמת משאר ימי החופש? אני רוצה לתת לילדים הרגשה שהשבת היא משהו מיוחד - כיצד?
תשובה: כל מה שעושים בשבת הוא מיוחד הוא שבתי. כך צריך להרגיש בשבת. בתפילה של שבת צריך להרגיש את קדושת השבת. בארוחות של שבת צריך להרגיש את קדושת השבת. יש ללמוד על המעלה המיוחדת של השבת על הנשמה היתרה שיש בשבת. שבת הוא לא רק יום מנוחה הוא גם יום קדושה ואת זה צריך להפנים על ידי למוד על ערכה של השבת דרך לימוד מה שנאמר בתורה על השבת ומה שאמרו חכמינו על השבת. ללמוד את הפרוש על השירים ששרים בשבת.
שאלה: סדר ההתעוררות כשקמים בלילה: יש לי מחלה שבגללה אני צריך לקום באמצע הלילה לשרותים. כשאני קם מוקדם בבוקר ומתכוון לחזור לישון, צריך לומר מודה אני בשתי הפעמים שאני מתעורר? מי שמשתמש בשירותים מוקדם בבוקר ומתכוון לחזור לישון - כיצד עליו ליטול ידיים? כיצד יטול ידיים כשקם סופית?
תשובה: אין צורך לומר "מודה אני" פעמיים. עיין בסימן ד' במ"ב סק"ג, שיש פוסקים שסוברים שאין צריך ליטול ידיו ולברך אשר יצר, והוא פסק שירא שמים יחמיר ליטול ידיו ולברך. כשקם סופית עיין סדר הנטילה בסימן ד' סעיף ב' ושם במ"ב ס"ק: ח-ט. הרב חיים כץ.
שאלה: למה לא להתאפר בשבת?: לא ברור לי איסור איפור בשבת. כל אישה יודעת שאיפור הוא לא עמיד ונמחק אחרי כמה שעות (הרי אנו נלחמות בזה כל הזמן). בנוסף איסור האיפור בשבת גורם צער גדול, שדווקא בשבת שרוצים להרגיש טוב ולובשים בגדי שבת אי-אפשר להתאפר וניראים הרבה פחות טוב (ואפילו גרוע) ללא איפור.
תשובה: האיסור להתאפר הוא משום צובע גם אם הצביעה לא עמידה, לחלק מהפוסקים יש בזה אפילו איסור תורה. לגבי פיזור פודרה על הפנים גם אם אינה נדבקת היטב לפנים קיימת מחלוקת באחרונים וראוי להימנע. כמובן שזה קשה, אך ככל שהקיום יותר קשה הנסיון יותר גדול והשכר יותר גדול ואנו צריכים לחנך את עצמנו שמה שהקב"ה רוצה זה מה שטוב ויפה. הרב חיים כץ.
שאלה: רווקות שמדליקות נרות שבת: האם רווקה שנוהגת להדליק נרות שבת תדליק רק בביתה או שצריכה להדליק בכל מקום שתשהה בו בשבת? הרב ב"פניני הלכה" התייחס לאורח שאינו סמוך על שולחן הוריו. מה הדין לגבי אורח שעדיין סמוך על שולחן הוריו אך מתארח אצל משפחה אחרת? האם צריך להדליק נרות?
תשובה: תנהג כפי מנהג הבית של מארחיה. שאם גם הם נוהגים שכל בת מדליקה, אף האורחת תדליק. ואם הם נוהגים שרק אם הבית מדליקה, לא תדליק, אלא תסמוך על הדלקתה. ואם תרצה להדר, תאמר לבעלת הבית שתכוון להדליק גם עבורה, הואיל והיא רגילה להדליק בכל שבת.
שאלה: אין לי מתיקות בלימוד: אני ילד בן 14 ואני די מנסה ללמוד כמה שאפשר. אני לומד משניות ואני כבר ר טהרות. קשה לי מאד ללמוד, אני לא מרגיש שום "התחברות" למשניות ואין לי את המתיקות בלימוד, אני לא מרגיש את התעלות הרוחנית בלימוד ומאד קשה לי להמשיך ככה. איך אפשר להשיג את מתיקות הלימוד ומה לעשות?
תשובה: אשריך שהגעת כבר לסדר טהרות ואתה קרוב לסיום ששה סדרי משנה. אמנם סדר טהרות לא קל ללמוד אבל כשמבינים את המיוחד שבו אפשר להתחבר אליו כי העוסק בטהרות נטהר הוא מכיר את החיים הטהורים שחיו ישראל בזמן המקדש. ובכלל אם כאשר לפני שמתחילים ללמוד מתבוננים כמה דקות במחשבה שעכשו הולכים לעסוק בדבר ד' המלמד אותנו את תורתו, ויודעים כמה רבש"ע שמח בשעה שאנו עוסקים בתורה זה גורם להרגיש שמחה בלימוד. אבל צריך להתרגל ללמוד גם בשעות כשאין מרגישים מתיקות בלימוד ולהיות בטוחים כי היא תבוא בהמשך.
שאלה: סדר הבדלה לבחורה רווקה: האם בחורה רווקה יכולה לעשות את ההבדלה לבדה? איזה ברכות מברכים? האם היא יכולה לשתות מיין ההבדלה שעליה היא תברך?
תשובה: אישה חייבת בהבדלה וממילא בכל הברכות וגם לשתות מהיין. יש אומרים שאת ברכת מאורי האש תברך בסוף. האם נשים חייבות בהבדלה? עיין בתשובות הרב רואי מרגלית והרב דב ליאור. מהו סדר הברכות הראוי לאישה שמבדילה? עיין בתשובות הרב דב ליאור והרב יעקב אריאל. בעניין ברכת "בורא מיני בשמים": האם אפשר לברך על ריח שלא אוהבים? ריח של קפה ראוי לברכה? בירכתי על טבק - זה טוב? אפשר לברך על אפטר שייב? מותר לברך על הבושם של אישתי?
שאלה: הליכה לכותל בשבת: האם יש בעיה ללכת לכותל בשבת. הרי יש המון מצלמות במעגל סגור באזור הרובע היהודי ובעקבות כך המצולם מופיע במסוף על גבי המסך. האם יש בעיה הלכתית בעניין?
תשובה: לעניות דעתי המצלמות שיש בכותל מצלמות כל הזמן גם כשאנשים לא עוברים (וכשאין אנשים רואים בצילום רק את הרצפה), במקרה כזה אין בעיה לעבור שם מכיוון שהאדם לא גורם לצילום (לעומת מצלמות שנכבות כשאנשים לא עוברים ונדלקות מחדש כשיש תנועה לפני החיישן של המצלמה).